b'\n_START_ARTICLE_\nKatagelasticizem\n_START_PARAGRAPH_\nKatagelasticizem (gr. katagelao = smejanje drugemu) je psiholo\xc5\xa1ki termin, ki je definiran kot veselje ob smejanju drugemu. Poleg gelotofilije in gelotofobije predstavlja eno izmed treh razse\xc5\xbenosti odnosa do \xc5\xa1aljivosti in posmeha. Visoko izra\xc5\xbeen katagelasticizem nakazuje u\xc5\xbeitek in razvedrilo ob smejanju in \xc5\xa1aljivosti na ra\xc4\x8dun drugih. Katagelasticisti pri tem nimajo ob\xc4\x8dutka krivde in menijo, da je smejanje na ra\xc4\x8dun sebe in drugih del \xc5\xbeivljenja ter da bi se \xc5\xbertve morale nazaj braniti, \xc4\x8de jim to ni v\xc5\xa1e\xc4\x8d. Lo\xc4\x8dimo aktivne katagelasticiste, ki so pobudniki posmeha, in pasivne katagelasticiste, ki se smejejo drugim samo, kadar se smejejo tudi vsi ostali.\n_START_SECTION_\nRaziskave\n_START_PARAGRAPH_\nIzra\xc5\xbeenost katagelasticizma, gelotofilije in gelotofobije merimo z vpra\xc5\xa1alnikom PhoPhiKat-45. Proyer et. al. (2013) so raziskovali katagelasticizem v povezavi z medvrstni\xc5\xa1kim nasiljem. Katagelasticizem je najbolj izra\xc5\xbeen pri nasilnih mladostnikih in je negativno povezan z vlogo \xc5\xbertve medvrstni\xc5\xa1kega nasilja. Lo\xc4\x8deno po spolu je katagelasticizem bolj izra\xc5\xbeen pri mo\xc5\xa1kih. Ve\xc4\x8dja izra\xc5\xbeenost katagelasticizma je tudi pozitivno povezana z ve\xc4\x8djo izra\xc5\xbeenostjo gelotofilije, saj so gelotofilisti vedrej\xc5\xa1i judje in posmeha ne razumejo v negativnem pomenu._NEWLINE_Avtorici Inrea Samson in Yonni Meyer sta preu\xc4\x8devali povezavo med katagelasticizmom in agresivnimi ter neagresivnimi risankami. Ugotovili sta, da so bile posameznikom z ve\xc4\x8djo izra\xc5\xbeenostjo katagelasticizma bolj sme\xc5\xa1ne agresivne zabavne risanke in so te zaznavali kot manj grozne. Lo\xc4\x8deno po spolu so \xc5\xbeenske ocenile agresivne in neagresivne risanke kot manj sme\xc5\xa1ne kot mo\xc5\xa1ki.'